Legal Document

Category: 349

Text:
3. ΝΟΜΟΘΕΤ. ΔΙΑΤΑΓΜΑ υπ’ αριθ. 2080 της 16/27 Ιαν. 1943 (ΦΕΚ Α΄ 17)  (Διορθ. Ημαρτ. ΦΕΚ Α΄ 33 της 15  Φεβρ. 1943) Περί του Ιστορικού Αρχείου Κρήτης. (Εκυρώθη και διετηρήθη εν ισχύϊ δια της υπ’ αριθ. 327 της 30/30 Μαΐου 1946 (ΦΕΚ Α΄ 187) Πράξεως Υπουργικού Συμβουλίου). Άρθρ.1.-1.Η από του 1920 υφισταμένη και εν Χανίοις λειτουργούσα ως Νομικόν Πρόσωπον Δημοσίου Δικαίου υπηρεσία υπό τον τίτλον «Ιστορικόν Αρχείον Κρήτης» καθίσταται εφεξής δημοσία υπηρεσία, υπό τον αυτόν τίτλον. 2.Η υπηρεσία αύτη, υποκειμένη εις τον άμεσον έλεγχον και την εποπτείαν της Γενικής Διοικήσεως Κρήτης, υπάγεται εις την αρμοδιότητα του Υπουργείου των Εσωτερικών, καθ’ όσον δ’ αφορά εις την επιστημονικήν και τεχνική οργάνωσιν και λειτουργίαν της τελεί και υπό τον έλεγχον και την εποπτείαν του Υπουργείου Θρησκευμάτων και Εθνικής Παιδείας κατά τα εν άρθρ. 65 του υπ’ αριθ. 1488/1938 Α. Νόμου οριζόμενα. Άρθρ.7.-1.Καθίσταται εποπτική Επιτροπή παρά τω Ιστορικώ Αρχείω Κρήτης, οριζομένη δι’ αποφάσεως του Γενικού Διοικητού Κρήτης, αποτελουμένη δε: α)Εκ του Επισκόπου Κυδωνίας και Αποκορώνου, ως Προέδρου. β)Εξ ενός ανωτέρου υπαλλήλου της Γενικής Διοικήσεως Κρήτης, έχοντος τουλάχιστον βαθμόν Τμηματάρχου. γ)Εκ τριών ανωτέρων εκπαιδευτικών λειτουργών, εκ των οργανικώς εν Χανίοις υπηρετούντων δημοσίων υπαλλήλων, προτιμωμένων των ειδικευμένων εις ιστορικάς μελέτας. δ)Εκ του Εφόρου Αρχαιοτήτων εν τω Νόμω Χανίων. 2.Τα κατά την προηγουμένην παράγραφον οριζόμενα τακτικά μέλη, πλην του Προέδρου, εν περιπτώσει απουσίας ή κωλύματος αυτών, αναπληρούσιν, αντιστοίχως, έτεροι ισόβαθμοι υπάλληλοι του αυτού κλάδου, οριζόμενοι δι’ αποφάσεως του Γενικού Διοικητού. 3.Η θητεία των μελών της Επιτροπής ορίζεται πενταετής. 4.Η θητεία των μελών της κατά την δημοσίευσιν του παρόντος υφισταμένης Επιτροπής του Αρχείου παρατείνεται μέχρις αναλήψεως των καθηκόντων υπό της υπό του παρόντος Ν.Δ/τος προβλεπομένης νέας τοιαύτης. 5.Τα μέλη της Επιτροπής δύνανται να αντικατασταθώσι και προ της λήξεως της θητείας αυτών, δι’ αμέλειαν περί την εκτέλεσιν των καθηκόντων των ή λόγω μεταθέσεως ή απομακρύνσεως αυτών εκ της υπηρεσίας. 6.Η Επιτροπή εκλέγει εκ των μελών αυτής τον αντιπρόεδρον, γραμματέα και ταμίαν. 7.Η Επιτροπή συνεδριάζει άπαξ τουλάχιστον του μηνός, κατόπιν προσκλήσεως του Προέδρου, περιλαμβανούσης τα συζητητέα θέματα. 8.Η Επιτροπή θεωρείται εν απαρτία παρόντων τεσσάρων τουλάχιστον μελών. 9.Αι αποφάσεις λαμβάνονται κατά πλειοψηφίαν των παρόντων μελών, νικώσης, εν ισοψηφία, της ψήφου του Προέδρου. 10.Κατά την συνεδρίασιν της Επιτροπής παρίσταται, άνευ ψήφου, ο Διευθυντής του Ιστορικού Αρχείου, όστις και εισηγείται επί των θεμάτων της ημερησίας διατάξεως, ην καταρτίζει ο Πρόεδρος μετά του Διευθυντού. 11.Την γραφική υπηρεσίαν της Επιτροπής εκτελεί, άνευ ειδικής αποζημιώσεως, εις των υπαλλήλων του Αρχείου, οριζόμενος υπό του Διευθυντού. «12.Τα έγγραφα της Επιτροπής υπογράφονται υπό του Προέδρου και του Γραμματέως, τα δε χρηματικά εντάλματα υπό του Προέδρου και του εκ των μελών της ανωτέρου υπαλλήλου της Γενικής Διοικήσεως». Η παρ. 12 αντικατεστάθη ως άνω δια του άρθρ. 3 Νόμ. 80/1943 (ΦΕΚ Α΄ 124). Άρθρ.8.-1.Η Επιτροπή επιβλέπει την κανονικήν λειτουργίαν του Αρχείου και τα της εργασίας εν γένει του προσωπικού, διαχειρίζεται την περιουσίαν του Αρχείου, συντάσσει τον προϋπολογισμόν και τον απολογισμόν αυτού και αποφασίζει περί της αγοράς εγγράφων, χειρογράφων και ιστορικών κειμηλίων και περί αποδοχής δωρεών εγγράφων, προς πλουτισμόν των συλλογών του Αρχείου. 2.Πάσαι αι αποφάσεις της Επιτροπής υποβάλλονται εις τον Γενικόν Διοικητήν Κρήτης, προς έγκρισιν. Άρθρ.9.-1.Πόροι το Ιστορικού Αρχείου είναι: α)Δωρεαί, κληροδοτήματα και παν έκτακτον έσοδον. β)Ετήσιαι υποχρεωτικαί εισφοραί των Δήμων, ως και Κοινοτήτων τινών της Κρήτης, οριζομένων των τελευταίων κατ’ έτος δι’ αποφάσεως του οικείου Γεν. Διοικητού. γ)Ετησία κρατική επιχορήγησις οριζομένη κατ’ έτος, δια κοινής αποφάσεως των επί των Εσωτερικών, των Θρησκευμάτων και της Εθνικής Παιδείας και των Οικονομικών Υπουργών, μη δυναμένη πάντως να η ελάσσων του ποσού των δραχ. 110.000 εν όλω, του προβλεπομένου υπό του άρθρου μόνου του υπ’ αριθ. 517/37 Α. Νόμου και του άρθρ. 24 του υπ’ αριθ. 1462/38 ομοίου. δ)Το προϊόν πωλήσεως των εκδόσεων του Αρχείου και του κηρυσσομένου αχρήστου υλικού του. ε)Ερευνητικά και αντιγραφικά δικαιώματα. Σελ. 765 657 Ιστορικό Αρχείο Κρήτης 31.Ι.δ.3 2.Μη αναγραφομένων εν τοις προϋπολογισμοίς των Δήμων και των Κοινοτήτων των κατά την παρ. 1, περιπτ. β΄, του παρόντος άρθρου εισφορών, ο Γενικός Διοικητής ορίζει, δι’ αποφάσεώς του, τας εισφοράς ταύτας κατ’ αναλογίαν του συνόλου των τακτικών εσόδων των, επί τη βάσει των πραγματοποιηθέντων εσόδων του προηγουμένου έτους, οι δε Νομάρχαι εγγράφουσι τας απαιτουμένας πιστώσεις εις τους οικείους προϋπολογισμούς, δι’ αποφάσεώς των κατά  διατάξεις του άρθρ. 52 του Κώδικος της περί Δήμων και Κοινοτήτων Νομοθεσίας. Άρθρ.10.-1.Οι πόροι του Αρχείου κατατίθενται εντόκως εις το εν Χανίοις Υποκατάστημα της Τραπέζης της Ελλάδος. 2.Οι πόροι του Αρχείου διατίθενται, εντός των ορίων του εγκεκριμένου προϋπολογισμού, δια την πλήρωσιν των αναγκών των προερχομένων εκ της λειτουργίας αυτού και της εκπληρώσεως των εν άρθρ. 2 του παρόντος σκοπών και δια τον εν γένει πλουτισμόν αυτού. «3.Άπασαι αι δαπάναι της λειτουργίας του Αρχείου, αι μη, ως εκ της φύσεώς των, βαρούνουσαι το Δημόσιον, αλλά τον προϋπολογισμόν του Αρχείου κατά την προηγουμένην παράγραφον, καταβάλλονται δι’ ενταλμάτων, εκδιδομένων και υπογραφομένων, κατά τα άρθρ. 7 και 12 του παρόντος, κατόπιν αποφάσεως της Επιτροπής, εγκρινομένης υπό του Γενικού Διοικητού Κρήτης». Η παρ. 3 αντικατεστάθη ως άνω δια του άρθρ. 4 Νόμ. 80/1943 (ΦΕΚ Α΄ 124). Άρθρ.11.-1.Δια την ανέγερσιν ιδίου αρχειακού καταστήματος επί οικοπέδου παραχωρουμένου υπό του Δήμου ή και άλλως κτωμένου, και την αντιπυρικήν του επίπλωσιν δύναται να συναφθή μακροπρόθεσμον τοκοχρεωλυτικόν δάνειον μετά νομικού προσώπου ή Τραπέζης. 2.Προς εξυπηρέτησιν του δανείου διατεθήσεται μέρος των πόρων του Ιστορικού Αρχείου. 3.Μέχρι της ανεγέρσεως ιδίου Καταστήματος του Αρχείου ή παραχωρήσεως καταλλήλου τοιούτου υπό του Δήμου Χανίων, το Ιστορικόν Αρχείον Κρήτης, και η οικεία Επιτροπή στεγάζονται εις Δημόσιον οίκημα, μερίμνη της Γεν. Διοικήσεως. 4.Αι δαπάναι των απαραιτήτων επισκευών, μεταρρυθμίσεως και συντηρήσεως του οικήματος, εν ω στεγάζεται το Ιστορικόν Αρχείον, βαρύνουσι τον προϋπολογισμόν αυτού. Σελ. 766 Άρθρ.12.-1.Υπό την εποπτείαν της Επιτροπής και την άμεσον διεύθυνσιν του Διευθυντού, εκδίδεται ετήσιον δημοσίευμα, αναφερόμενον εις την Ιστορίαν της Κρήτης, στηριζόμενον δε επί της μελέτης των εν τω Αρχείω εγγράφων. 2.Υπό την εποπτείαν της Επιτροπής και την άμεσον διεύθυνσιν του Διευθυντου, εκδίδεται, περιοδικώς, σειρά αυτοτελών δημοσιευμάτων, αναγομένων εις την μεσαιωνικήν και νεωτέραν ιστορίαν της Κρήτης και στηριζομένων επί αρχειακών κειμένων, φυλασσομένων εν τω Αρχείω, εν τοις Αρχείοις δημοσίων υπηρεσιών, εν δημοσίαις και κοινοτικαίς βιβλιοθήκαις, εν μοναστηριακαίς και ιδιωτικαίς συλλογαίς, ως και εν Αρχείοις και βιβλιοθήκαις της Αλλοδαπής. Εν τη σειρά ταύτη δύνανται να εκδοθώσιν ευρετήρια και κατάλογοι χειρογράφων και εγγράφων. 3.Δια τα κατά τας προηγουμένας παραγράφους εκδιδόμενα δημοσιεύματα χορηγείται ατέλεια χάρτου. Άρθρ.13.-1.Η Διεύθυνσις του Ιστορικού Αρχείου Κρήτης εκδίδει, κατ’ αίτησιν και προς το συμφέρον ιδιωτών, αντίγραφα των εν ταις συλλογαίς αυτού αποκειμένων εγγράφων, τηρουμένων των διατάξεων του περί χαρτοσήμου Νόμου. 2.Η υπό ιδιωτών μελέτη, αντιγραφή και φωτογράφησις των εν τω Αρχείω εγγράφων επιτρέπεται, μετά προηγουμένην άδειαν της Διευθύνσεως και υπό τους τιθεμένους υπ’ αυτής, εν εκάστη περιπτώσει όρους, ισχυούσης και εν προκειμένω της παρ. 3 του άρθρ. 6 του Α.Ν. 2027/39 «περί αναδιοργανώσεως της υπηρεσίας των Γενικών Αρχείων του Κράτους». Οι συγγραφείς μελετών, βασιζομένων, εν μέρει ή εν όλω, επί πηγών φυλασσομένων εν τω αρχείω, οφείλουσι να αποστέλλωσι δύο αντίτυπα των μελετών τούτων εις την Διεύθυνσιν του Αρχείου. 3.Απαγορεύεται η δι’ οιονδήποτε λόγον εξαγωγή των εις το Ιστορικόν Αρχείον φυλασσομένων εγγράφων και λοιπών κειμηλίων. 658 31.Ι.δ.3 Ιστορικό Αρχείο Κρήτης Άρθρ.14.-1.Αι διατάξεις της παρ. 3 του άρθρ. 64 του υπ’ αριθ. 1488 Α.Ν. της 22/29 Νοεμ. 1938 «περί οργανώσεως των Διοικητικών Υπηρεσιών του Υπουργείου των Εσωτερικών» εφαρμόζονται και δια το Ιστορικόν Αρχείον Κρήτης. 2.Δια Δ/τος, εκδιδομένου κατά την παρ. 1 του παρόντος άρθρου, κανονισθήσονται αι αρμοδιότητες της Επιτροπής, τα καθήκοντα Προέδρου, Αντιπροέδρου, Γραμματέως και Ταμίου, τα της συντάξεως προϋπολογισμού, απολογισμού και τα της εν γένει διαχειρίσεως του Ιστορικού Αρχείου, τα ερευνητικά δικαιώματα, ο τρόπος εκδόσεως πιστοποιητικών και αντιγράφων, τα της περισυλλογής, αντιγραφής και διαφυλάξεως των συλλογών του Αρχείου και εν γένει πάσαι λεπτομέρειαι αφορώσαι εις εκτέλεσιν του παρόντος Ν.Δ/τος. Άρθρ.2.-1.Σκοπός του Ιστορικού Αρχείου Κρήτης είναι η περισυλλογή, ταξινόμησις, φύλαξις, μελέτη, έρευνα, μετάφρασις και αντιγραφή παντός επισήμου και ιδιωτικού εγγράφου ή οιουδήποτε γραπτού μνημείου, η ειδική έρευνα, αντιγραφή και συγκέντρωσις των εν τω εξωτερικώ ευρισκομένων Κρητικών ή ξένων αρχείων, αφορώντων εις την Ιστορίαν της Κρήτης, ως και η περισυλλογή και διαφύλαξις των χρησίμων εκ των υπηρεσιακών αρχείων της πρώην Κρητικής Πολιτείας, της Γενικής Διοικήσεως Κρήτης και των εν Κρήτη Νομαρχιών μέχρι του έτους 1915, συμπεριλαμβανομένου. 2.Ο Υπουργός των Εσωτερικών, μετά γνωμοδότησιν της Επιτροπής των Γενικών Αρχείων του Κράτους, δύναται να διατάσση την εις το Ιστορικόν Αρχείον Κρήτης εισαγωγήν αρχείων των εν Κρήτη διοικητικών υπηρεσιών, μεταγενεστέρων του έτους 1915, εχόντων ιστορικήν αξίαν. 3.Ωσαύτως, εγκρίσει των οικείων Υπουργείων, δύναται να εισάγωνται εις το Ιστορικόν Αρχείον, υπό τους όρους της προηγουμένης παραγράφου, αρχεία ετέρων δημοσίων υπηρεσιών, δήμων, κοινοτήτων και Μονών της Κρήτης. 4.Τα χειρόγραφα, βιβλιοθήκαι, και λοιπά ιστορικά κειμήλια των διαλυομένων Μονών της Κρήτης περιέρχονται εις την κυριότητα του Αρχείου, μετά γνωμοδότησιν της Επιτροπής των Γενικών Αρχείων του Κράτους. Εις περιπτώσεις όμως καθ’ ας τα μνημεία ταύτα ουδεμίαν έχουσι σχέσιν με την ιστορίαν και τον πνευματικόν καθ’ όλου βίον της Κρήτης, ισχύει το άρθρ. 16 του υπ’ αριθ. 2027/1939 Α.Νόμου. Μετά κοινή δε απόφασιν του Υπουργού Εσωτερικών και του οικείου Υπουργού, λαμβανομένην μετά πρότασιν της Επιτροπής του Αρχείου και γνωμοδότησιν της Επιτροπής των Γενικών Αρχείων του Κράτους, δύνανται να φυλαχθώσιν εν αυτώ και χειρόγραφα, βιβλία και άλλα κειμήλια των εν ενεργεία Ιερών Μονών της Κρήτης ή Ενοριακών Ναών, διατηρούντων την επί τούτων κυριότητα των. «Η διάταξις αύτη ισχύει υπό την επιφύλαξιν και τον περιορισμόν των παρ. 4 και 6 του παρόντος άρθρου». Το εντός « » ετροποποιήθη ως άνω δια του Νόμ. 80/1943. 5.Μέχρι της συστάσεως ειδικής υπηρεσίας  προς καταρτισμόν Μουσείου Λαϊκής Τέχνης  και    Πινακοθήκης,   εν   Κρήτη   συνεχισθήσεται  η Σελ. 763 655 Ιστορικό Αρχείο Κρήτης 31.Ι.δ.1-3 υπό του Ιστορικού Αρχείου Κρήτης ενεργουμένη συλλογή και διαφύλαξις αντικειμένων Κρητικής Λαϊκής τέχνης, χρησίμων εις την μελέτην του βίου, των ηθών, εθίμων και της τέχνης του Κρητικού Λαού, έργων μεταβυζαντινής Κρητικής τέχνης (αγιογραφιών, εικόνων κλπ.) ανηκόντων εις την γνωστήν Κρητικήν Σχολήν, όπλων, ιστορικών σημαιών, φωτογραφιών, χαρτών, σφραγίδων και λοιπών αναμνηστικών των Κρητικών Επαναστάσεων και παντός εθνικού κειμηλίου, σχετιζομένου με την μεσαιωνικήν και νεωτέραν ιστορίαν της Νήσου. 6.Ωσαύτως, μέχρι της συστάσεως Βιβλιοθήκης εν Χανίοις, διαφυλλάσσονται και ταξινομούνται εν τω Ιστορικώ τούτω Αρχείω τοπικαί βιβλιοθήκαι και λειτουργεί εν αυτώ αναγνωστήριον. Άρθρ.15.-Επιτρέπεται ίνα, δια Δ/τος εκδιδομένου προτάσει των οικείων Υπουργών, και μετά γνωμοδότησιν της Επιτροπής των Γενικών Αρχείων του Κράτους, επεκτείνηται επί του Ιστορικού Αρχείου Κρήτης η ισχύς διατάξεων, περιλαμβανομένων εν τοις Νόμοις περί των Γενικών Αρχείων του Κράτους, εφ’ όσον εκ τούτων δεν προκύπτει επιβάρυνσις των εξόδων ή μείωσις των εσόδων του Δημοσίου. Άρθρ.16.-Δια την καταγραφήν και επιθεώρησιν αρχείων δημοσίων υπηρεσιών, και συλλογών χειρογράφων και εγγράφων των εν Κρήτη Μονών, μετά γνώμην της Επιτροπής, των Γενικών Αρχείων του Κράτους, χρησιμοποιούνται υπάλληλοι του Ιστορικού Αρχείου Κρήτης. Άρθρ.17.-Το άρθρ. 133 του υπ’ αριθ. 1488/38 Α. Νόμου εφαρμόζεται και δια τα εν τω Ιστορικώ Αρχείω Κρήτης συγκεντρούμενα έγγραφα. Άρθρ.18.-Καταργούνται: α)Ο Νόμ. 3683 της 27 Νοεμ./8 Δεκ. 1928 «περί ιδρύσεως Ιστορικού Αρχείου Κρήτης» και β)Ο Νόμ. 5443 της 28 Απρ. /13 Μαΐου 1932 «περί τροποποιήσεως του Νόμ. 3683, περί του Ιστορικού Αρχείου Κρήτης». Άρθρ.3.-1.Αι θέσεις του προσωπικού του Ιστορικού Αρχείου Κρήτης ορίζονται, ως εξής: Ενός Διευθυντού, κατατασσομένου εις τον βαθμόν του γραμματέως α΄ τάξεως, ή Εισηγητού ή Τμηματάρχου β΄ ή α΄ τάξεως. Ενός γραμματέως β΄ ή α΄ τάξεως, ή εισηγητού. Ενός αρχειοφύλακος ή δ΄ ή γ΄ ή β΄ ή α΄ τάξεως κατατασσομένου αντιστοίχως, εις τον βαθμόν του ακολούθου, ή γραμματέως β΄ ή α΄ τάξεως ή εισηγητού. Ενός γραφέως α΄ τάξεως ή ακολούθου. Μιας δακτυλογράφου, κατατασσομένης εις τον βαθμόν γραφέως β΄ ή α΄ τάξεως ή ακολούθου, και Ενός κλητήρος δ΄ ή γ΄ τάξεως. 2.Διευθυντής, επί βαθμώ γραμματέως α΄ τάξεως, διορίζεται ο έχων πτυχίον Νομικής ή Φιλοσοφικής Σχολής ημεδαπού ή αλλοδαπού Πανεπιστημίου και γνωρίζων μίαν τω ξένων γλωσσών, Ιταλικήν ή Τουρκικήν προτιμωμένου του έχοντος ειδικήν παλαιογραφικήν μόρφωσιν και πείραν αρχειακών υπηρεσιών και δημοσιεύσαντος σχετικάς πραγματείας. 3.Γραμματεύς β΄ τάξεως διορίζεται ο έχων πτυχίον Νομικής ή Φιλοσοφικής Σχολής ημεδαπού ή αλλοδαπού Πανεπιστημίου και γνωρίζων την Ιταλικήν ή Τουρκικήν γλώσσαν. 4.Αρχειοφύλαξ δ΄ τάξεως, επί βαθμώ ακολούθου, διορίζεται ο έχων τα εν άρθρ. 82 του υπ’ αριθ. 1488/38 Α. Νόμου οριζόμενα προσόντα και γνωρίζων την νεωτέραν Ελληνικήν ιστορίαν και ιδίως της Κρήτης και μίαν των ξένων γλωσσών Ιταλικήν ή Τουρκικήν. 5.Γραφεύς α΄ τάξεως διορίζεται ο έχων τα εν άρθρ. 79 του υπ’ αριθ. 1488/38 Α. Νόμου, οριζόμενα προσόντα. 6.Δακτυλογράφος, επί βαθμώ γραφέως β΄ τάξεως, διορίζεται η έχουσα τα εν άρθρ. 80 του Α.Ν. 1488/1938 οριζόμενα προσόντα. Σελ. 764 7.Κλητήρ δ’ τάξεως διορίζεται ο γνωρίζων ανάγνωσιν και γραφήν. Ο διορισμός αυτού ενεργείται δι’ αποφάσεως του οικείου Γενικού Διευθυντού. 8.Η γνώσις των ξένων γλωσσών, της Ελληνικής και Κρητικής Ιστορίας και η ύπαρξις των λοιπών προσόντων διαπιστούται δι’ ειδικής δοκιμασίας των υποψηφίων προς κατάληψιν των θέσεων του Διευθυντού, του γραμματέως και του αρχειοφύλακος κατά τα δια Δ/τος ορισθησόμενα. Άρθρ.4.-1.Ο Διευθυντής και ο Γραμματεύς του Ιστορικού Αρχείου προάγονται από του κατωτέρου βαθμού εις τον άμεσως ανώτερον εν τη οικεία θέσει και μέχρι του εν τω προηγουμένων άρθρω οριζομένου δι’ εκάτερον ανωτάτου βαθμού, κατά τας ορισμούς του άρθρ. 88 του υπ’ αριθ. 1488/38 Α. Νόμου. 2.Δια την προαγωγήν των λοιπών υπαλλήλων του Ιστορικού Αρχείου Κρήτης, εν ταις νενομοθετημέναις εν αυτώ οργανικαίς θέσεσιν, ισχύουσι τα εν άρθρ. 91, 92 παρ. 1 και 94 του υπ’ αριθ. 1488/38 Α. Νόμου οριζόμενα, κατ’ αναλογίαν. Άρθρ.5.-Το προσωπικόν του Ιστορικού Αρχείου Κρήτης διέπεται υπό των διατάξεων των αφορωσών εις τους υπαλλήλους των διοικητικών υπηρεσιών του Υπουργείου των Εσωτερικών, δεν υπάγεται δε εις τας διατάξεις του Νόμ. ΦΜ΄ της 11 Νοεμ. 1875. 656 31.Ι.δ.3 Ιστορικό Αρχείο Κρήτης Άρθρ.6.-«1.Οι κατά την έναρξιν της ισχύος του παρόντος υπηρετούντες εν τω Ιστορικώ Αρχείω υπάλληλοι διατηρούνται εν τη υπηρεσία, καθιστάμενοι τακτικοί μόνιμοι δημόσιοι υπάλληλοι, και κατατάσσονται εις βαθμόν ή τάξιν αντίστοιχον προς τον ον νυν έκαστος τούτων, οργανικώς, κατέχει, εκδιδομένων προς τούτο, κατά το άρθρ. 97 του υπ’ αριθ. 1488/1939 Α. Νόμου, μετά γνωμοδότησιν της Επιτροπείας των Γενικών Αρχείων του Κράτους και ομοίων του παρά τω Υπουργείω Εσωτερικών Συμβουλίου της Διοικητικής Υπηρεσίας, Δ/τος, ή Υπουργικής αποφάσεως, δημοσιευομένου, εν περιλήψει, εν τη Εφημερίδι της Κυβερνήσεως. 2.Η προτέρα εν τω Ιστορικώ Αρχείω διανυθείσα υπηρεσία των υπαλλήλων τούτων λογίζεται ως δημοσία υπηρεσία, γενικώς και προσμετράται δια τε την προαγωγήν και την προσαύξησιν του μισθού των, ένεκα πολυετούς υπηρεσίας». Το άρθρ. 6 αντικατεστάθη ως άνω δια του άρθρ. 2 Νόμ. 80/1943 (ΦΕΚ Α΄ 124).